**Jāņa ev. 10:1-18**

**Ievadjautājums.**

Pastāsti, kuras baznīcas durvis bija tās, kuras atverot, Tev izveidojās personīgas attiecības ar Dievu? Kā tas notika?

**Izlasām: Jāņa ev. 10:1-18**

**Ievadteksts:**

Avju kūts parasti bija sētā blakus mājai, atdalīta ar akmens sienu, kur viena vai vairākas ģimenes turēja savas avis. Šim mērķim izmantoja arī alas. Bija avju kūtis, kam bija reālas durvis, bet tās varēja arī nebūt, tad ieeju apsargāja durvju sargs vai pats gans. Zagļi zagt nāca slepus, bet laupītāji ielauzās ar spēku.

1. Ko šī Rakstu vieta mums atklāj par Ganu?

*(Ieiet pa durvīm, Viņš sauc vārdā, izved savas avis, vada tās, ir Durvis, caur Viņu glābšana, dzīvība, pārpilnība.. utt.)*

Nosaucam un pierakstām

1. Ko šī Rakstu vieta mums atklāj par avīm?

*(Avis klausa gana balsi, pazīst viņu, seko...utt.)*

Nosaucam un pierakstām

1. Kā tu esi piedzīvojusi, ka Gans Tevi sauc vārdā un izved no avju kūts uz ganībām?

*To mums apstiprina arī Raksti: Jesajas 49:9-10, Psalmi 23:2, Ecēhiēla 34:11-16*

**Pāreja.**

14.p. nāk ar vēl vienu ES ESMU. ES ESMU Labais Gans. Daudzviet Vecajā derībā Dievs tiek saukts par Labo Ganu: Jeremijas 23:1-4, Jesajas 40:11, 23.Psalms, Ecēhiēla 34. Arī Dāvids un Mozus tiek nodēvēti par ganiem. Bet Jēzus kā Dievs un cilvēks pārspēj it visu un piepilda savu sūtību – atdodot Savu dzīvību par Savām avīm.

Mēs lūkojāmies šajā Rakstu vietā un vērojām, kas mums tiek atklāts par Ganu. Balstoties uz to:

1. Kāds ir Gans?
2. Kas Tev personīgi ir visnozīmīgākais tajā, kāds Viņš ir?

16.p. mums atklāj, ka ir vēl citas avis, kuras ir jāatved:

1. Kā mums kā atrastajām avīm vajadzētu rīkoties, balstoties uz šo pantu?
2. Kā Tu izmanto iespējas liecināt neticīgajiem?

Šajā Rakstu vietā mums tiek atklāta nozīmīga patiesība:

**ES esmu nācis, lai tiem būtu dzīvība un pārpilnība!**

1. Kā Tu esi piedzīvojusi, ka caur Jēzu Tev ir dzīvība un pārpilnība?
2. Ko Tu vari darīt šodien, lai aizvien īstenāk dzīvotu šīs patiesības gaismā?

Apzinoties, ka Labais Gans vēlas atvest vēl citas avis un pievienot Savam ganāmpulkam, lai dotu dzīvību un pārpilnību:

**Lūdz, lai Dievs tev uzrāda, kādu cilvēku, kuram tu vari tuvākajā laikā liecināt un kalpot!**